Ottawa

200px|thumb|right|Carta dil marcau d'Ottawa
Ottawa (engles [] ni [], franzos []) ei la capitala dil Canada. El secatta egl ost dalla provinzia digl Ontario, sper la riva sid dil flum Ottawa River / Rivière des Outaouais, che fuorma leu il cunfin denter las provinzias digl Ontario e dil Québec. Tenor la dumbraziun dil pievel digl onn 2011 haveva Ottawa quei onn 883 391 avdonts ed ina surfatscha da 2 790,22 km²Statistics Canada: Census Profile: Ottawa (City).

Ensemen cun il marcau da Gatineau, situaus sper la riva nord digl Ottawa River, el Québec, e culs contuorns fuorma Ottawa l'aglomeraziun urbana d'Ottawa-Gatineau. Igl onn 2011 haveva il census metropolitan area d'Ottawa-Gatineau tenor la definiziun digl uffeci da statistica dil Canada (Statistics Canada) 1 236 324 avdonts sin ina surfatscha da 6 287,03 km²Statistics Canada: Census Profile: Ottawa - Gatineau (Census metropolitan area), dils quals agl Ontario appartenevan 3 287,13 km² cun 921 823 avdontsStatistics Canada: Census Profile: Ottawa - Gatineau (Ontario part) (Census metropolitan area) ed al Québec 2 999,90 km² cun 314 501 avdontsStatistics Canada: Census Profile: Ottawa - Gatineau (Quebec part) (Census metropolitan area). Questa aglomeraziun ei era stada dessignada sco regiun dalla capitala naziunala (National Capital Region / Région de la capitale nationale) davart dalla federaziun canadesa per la lescha sur dalla capitala naziunala digl onn 1985National Capital Act (R.S.C., 1985, c. N-4). La regiun dalla capitala naziunala definida da questa lescha ei denton buca identica cun il census metropolitan area definius digl uffeci da statistica, ella cumpeglia mo in intschess da 4 715 km²National Capital Commission: The NCC’s Planning Mandate.

 Annotaziuns 

Categoria:Chapitalas da stadi
Categoria:Canada